alexandrainst/scandi-wiki huggingface dataset:
Ann-Cathrin Ramberg

Ann-Cathrin Ramberg (født 12. desember 1939) er en norsk manusforfatter, regissør, billedprodusent, produsent, prosjektleder og forfatter.

Fra 1964 arbeidet hun for NRK TV som regissør og manusforfatter, producer og prosjektleder først som fast ansatt og senere som frilanser med store selvstendige oppgaver. Hun har også vært med på enkelte produksjoner for Fjernsynsteatret..

I den permanente utstillingen til Brooklyn Children's Museum inngikk et program av Ann-Cathrin Ramberg og Per Moen sammen med opplysningen om at hun var prisbelønt for «outstanding children's program».

Familie 
Hun er datter av danser og koreograf Elsa Ramberg og radiomannen Otto Nielsen, og søster av journalisten og forfatteren Atle Nielsen. Gift med fotograf Per Moen.

Bokutgivelser 
I 1979 ga hun ut barneboken Hannes sommer på Tiden norsk forlag.

For NRK har hun laget en oversikt over alle program vist i Barne-TV fra starten og ut 2003. 

Hun har også gitt ut en samling med viser av faren Otto Nielsen; boken heter Litjvisa mi etter en av farens populære sanger, og har undertittelen «en visebiografi». I 2018 ga hun biografien Streiftog gjennom et liv om faren.

Filmografi

Manus og regi 
 1967 Lekestue – med Kanalta som skapdukke
 1968 Lykkehjulet – månedsmagasin for de minste, med hånddukken Nikodemus (spilt av Rigmor Lange)
 1968 Triola da Gamba
 1970 TV-barnet (Regi)
 1973 Blokk 12, Oppgang C (manus)
 1978 Hannes sommer
 1980-1986 Halvsju
 1985 C-blokk bandet – dramaserie som ble sendt som innslag i Halvsju
 1989 Barn - i veien?
 1989–1991 VVP – ungdomsprogrammer
 1995–1997 Lillys butikk
 2002 Karsten og Petra – serie på 13 programmer basert på bøkene av Tor Åge Bringsværd og Anne Holt

Regi 
 1968 Du og jeg og vi to – programleder: Ragne Tangen
 1968 Falkeklubben – programleder: Rolf Riktor
 1982 Vår gamle gudelære – manusforfatter: Tor Åge Bringsværd

Bibliografi 
 1979 Hannes sommer – basert på TV-serien Hannes sommer
2002 Litjvisa mi. En visebiografi med 100 av Otto Nielsens viser (Norsk Musikforlag)
2018 Streiftog gjenom et liv (Communicatio Forlag)

Referanser

Eksterne lenker 

 Om Ann-Cathrin Ramberg i International Movie Database Besøkt 25. mars 2020

Norske forfattere
Norske TV-regissører
Fødsler i 1939
Leir bru

Leir bru er ei buebru ved Vie i Grong bygget i 1905. Den er synlig fra , og er idag i bruk som gangbru. Fv760 krysser idag Leirelva over en betongkulvert, rundt 15 m sørøst for brua. Brua er bygd i armert betong. 

Brua ble fredet av Riksantikvaren 17. april 2008.

Referanser

Eksterne lenker 
 

Veibroer i Trøndelag
Veier i Grong
Broer åpnet i 1905
Kulturminner i Grong
Fredete byggverk i Trøndelag
Trøndelags samferdselshistorie
Anton Fridrichsen

Anton Johnson Fridrichsen (født 4. januar 1888 i Meråker, død 16. november 1953) var en norsk teolog og professor ved Universitetet i Uppsala.

Anton Fridrichsen var sønn av presten Jakob Skavlan Fridrichsen (1852–1915) og Maria Johnson. Han ble cand. theol. i 1911 og studerte deretter urkristelig teologi og klassisk filologi ved Universitetet i Breslau og Universitetet i Göttingen. Etter et par år som vikarprest i forskjellige sognekall, ble han universitetsstipendiat i 1915. Fra 1916 var han dosent. I 1925 fikk han den teologiske doktorgraden fra Universitetet i Strasbourg, med en avhandling om Le problème du miracle dans le christianisme primitif («Mirakelets problem i urkristendommen»). I 1928 ble han utnevnt til professor i eksegetikk ved Universitetet i Uppsala. Under 2. verdenskrig var han formann i eksamenskommisjonen for norske studenter ved svenske universiteter.

Referanser

Litteratur 
 Reidar Bolling: Norges prester og andre teologiske kandidater. Oslo: Hanche, 1949.

Eksterne lenker 

Professorer ved Uppsala universitet
Vitenskapelig ansatte ved Universitetet i Oslo
Personer fra Meråker kommune
Fødsler i 1888
Dødsfall i 1953
Sykehusbygg

Sykehusbygg HF er et helseforetak som eies i fellesskap av Norges fire regionale helseforetak. Hovedformålet med Sykehusbygg er å sikre et nasjonalt kompetansemiljø for sykehusplanlegging og -bygging.

Helseforetaket ble opprettet 10. november 2014 og har hovedkontor i Trondheim.

Styre
 Steinar Frydenlund (leder)
 Jan Eirik Thoresen (nestleder)
 Hilde Rolandsen
 Ivar Eriksen
 Rigmor Helene Hansen
 Kristin Gustavsen

Se også

Referanser

Eksterne lenker
 

Norske helseforetak
Etableringer i 2014
Bjelland bru

Bjelland bru er ei sprengverksbru ved Bjelland i Lindesnes kommune i Agder. Den krysser Mandalselva langs fylkesvei 462, og erstatter siden 1961 Gamle Bjelland bru fra 1864.

Riksantikvaren fredet brua 17. april 2008 sammen med Gamle Bjelland bru.

Se også 
 Liste over broer i Norge

Referanser

Eksterne lenker 
 

Veier i Lindesnes
Veibroer i Agder
1961 i Norge
Broer åpnet i 1961
Kulturminner i Lindesnes
Fredete byggverk i Agder
Mandalsvassdraget
Vest-Agders samferdselshistorie
Løka gamle bru

Løka gamle bru  er ei bjelkebru ved Løka i Kongsberg bygget i 1924. Den befinner seg rundt 15 m sør for Løka bru på , og er i privat bruk.

Brua ble fredet av Riksantikvaren 17. april 2008.

Se også 
 Uribrua

Referanser

Eksterne lenker 
 

Veibroer i Viken
Bjelkebroer
Veier i Kongsberg
1924 i Norge
Broer åpnet i 1924
Buskeruds samferdselshistorie
Bommestad bru

Bommestad bru (Gamle Bommestad bru) er ei fagverksbru ved Bommestad i Larvik bygget i 1959. Den befinner på Sørlandske hovedvei, idag , og var del av  før den nye Bommestadbrua som består av to parallelle motorveibroer ble tatt i bruk noen få meter nord.

Brua ble fredet av Riksantikvaren 17. april 2008.

Se også
Bommestadbrua
Liste over broer i Norge
Liste over broer i Norge etter lengde

Referanser

Eksterne lenker 
 

Veibroer i Vestfold og Telemark
Fagverksbroer
Veier i Larvik
1959 i Norge
Broer åpnet i 1959
Kulturminner i Larvik
Fredete byggverk i Vestfold og Telemark
Vestfolds samferdselshistorie
Tiedemannsparken

Tiedemannsparken er en park på Ensjø / Hasle i Oslo. Den åpnet i november 2013 som en del av en stor omstilling av området fra næring til bolig («Ensjøbyen»). Parken har navn etter tobakksfabrikken som lå like ved.

Beliggenhet og størrelse 
Parken er 21 dekar stor og ligger rett sydvest for Grenseveien, som skiller Ensjø fra Valle. Parken ligger på grensen mellom strøkene Ensjø og Hovin og i både Bydel Grünerløkka og Bydel Gamle Oslo.

Turvei D2 fra Grefsenåsen til Kampen park går gjennom parken fra sydvest til nordøst, der den fortsetter over Grenseveien som en gang- og sykkelbro, åpnet i 2013. Turveien er en hovedsykkelforbindelse til Groruddalen og sentrum. Hovinbekken kommer fra parken Teglverksdammen, åpnet i 2015, på den andre siden av Grenseveien. Bertrand Narvesens vei går som en tverrakse for fotgjengere fra nordvest til sydøst i parken.

Nordvest for parken ligger boligkomplekset Marienfryd fra 2010-årene, der Narvesens hovedkontor lå tidligere.

Utforming av parken 
Parken er laget med turveien og den gjenåpnede Hovinbekken som to viktige elementer som følger hverandre, og har ellers beplantning, lekeplasser, bålplass, dam, benker og sittekanter, gressletter og dam. En høy fabrikkpipe fra Tiedemanns Tobakksfabrikk står i parken som et landemerke. Fabrikken, som har gitt navnet til parken og tidligere eide grunnen, etablerte seg med ny fabrikk og administrasjon, produksjon og alger på området sydvest for parken i 1968. Tobakksfabrikken ble nedlagt i 2008, som den siste i Norge, og området brukt til boliger.
 
Parken ble i planutkastet i 2007 kostnadsberegnet til 45 mill. kr, som ble forutsatt dekket av utbyggerne.

Referanser

Eksterne lenker 
 
Tiedemannsparken Ensjø. Norske landskapsarkitekters forenings hjemmeside, uten dato.  Besøkt 1. februar 2018.
 Tiedemannsparken åpnet. Oslo kommune, Prosjekt Ensjøbyens hjemmeside, 11 .februar 2014. (besøkt 11. november 2014)
  Forslag til reguleringsplan for "Tiedemannsparken" på Ensjø. Offentlig ettersyn. Bydel Gamle Oslo, 5. september 2007 med underlagsmateriale. Pdf, 47 sider (besøkt 11. november 2014)

Ensjø
Hasle (Oslo)
Parker i Oslo
Bydel Grünerløkka
Bydel Gamle Oslo
Heaven & Earth (Yes-album)

Heaven & Earth er et studioalbum av det britiske progressiv rock-bandet Yes, utgitt i juli 2014. Dette er bandets første album med Jon Davison som vokalist. Det er også det første Yes-albumet som er produsert av Roy Thomas Baker, som i 1979 var hentet inn for å produsere albumet The Golden Age som aldri ble utgitt. Det tidligere Yes-medlemmet Billy Sherwood er lydmikser.

Albumet kom på 20.-plass på UK Albums Chart i Storbritannia, og på 26.-plass på Billboard Hot 200 i USA.

Sporliste

 «Believe Again» (Davison/Howe) – 8:02
 «The Game» (Squire/Davison/Johnson) – 6:51
 «Step Beyond» (Howe/Davison) – 5:34
 «To Ascend» (Davison/White) – 4:43
 «In a World of Our Own» (Davison/Squire) – 5:20
 «Light of the Ages» (Davison) – 7:41
 «It Was All We Knew» (Howe) – 4:13
 «Subway Walls» (Davison/Downes) – 9:03

Personell
 Jon Davison – vokal, gitar
 Steve Howe – gitar, vokal
 Chris Squire – bass, vokal
 Alan White – trommer
 Geoff Downes – keyboard

Eksterne lenker 
 

Yes-album
Musikkalbum fra 2014
Musikkalbum produsert av Roy Thomas Baker
Jernbane i Mali

Den eneste jernbanestrekningen i Mali er ei metersporet linje (1000 mm) som går fra Koulikoro og til den senegalesiske grensa, hvorfra den fortsetter videre til Dakar.

På grunn av dårlig vedlikehold er det per 2013 kun passasjertrafikk mellom Bamako og Kayes på linja på den maliske sida . Imidertid har to kinesiske selskaper: China international railways og China railways corporation construction per 2014 vist interesse for å investere i en fornyelse av delen mellom Sendou i Senegal og til Bamako i Mali

Referanser 

Mali
Transport i Mali
Mali
Maidan TV

Maidan TV, forkortet MTV, (tatarisk: Məidan, russisk: Майдан ТВ eller Татарский музыкальный телеканал Майдан, «den tatariske musikkanalen Maidan») er en privateid russisk-tatarisk kabel- og satellitt-TV-kanal med tilhold i Kazan i Tatarstan.

TV-kanalen kringkaster sine sendinger i hele Russland og Tatarstan, og er landets første som er dedikert til tatarisk musikk, språk og kultur. Maidan TV produserer og sender musikk, teaterproduksjoner og dekker relevante hendelser på tatarisk, russisk og andre tyrkiske språk.

Referanser

Eksterne lenker
 Hjemmeside

TV-kanaler
Tatarstan
Felix Stephensen

Felix Vincent Stephensen (født 22. juli 1990 i Oslo) er en norsk pokerspiller, Han kom på andreplass i verdensmesterskapet i poker, World Series of Poker (WSOP) Main Event i Las Vegas i november 2014. Her vant han en premiesum på omkring 35 millioner norske kroner.

I 2015 ble han første norgesmester i Texas hold'em på norsk jord i Poker-NM på Gardermoen.

Referanser

Eksterne lenker 
 
 

Norske pokerspillere
Norgesmestere
Vinnere av World Series of Poker armbånd
Personer fra Oslo
Martin Jacobson

Martin Jacobson (født 30. juni 1987) er en svensk profesjonell pokerspiller. Han vant i 2014 som første svenske World Series of Pokers main event i Las Vegas, hvilket gav 10 millioner dollar i prispenger.

Referanser

Eksterne lenker 
 martinjacobson.pro - offisiell hjemmeside.

Vinnere av World Series of Poker Main Event
Svenske pokerspillere
Protopleciidae

Protopleciidae er en utdødd gruppe (familie) av mygg (Nematocera).

Fossiler 
Gruppen er kjent fra fossiler fra jura og tidlig kritt.

Systematisk inndeling 
I tillegg til disse er det en del arter som har blitt overført fra andre familier, men foreløpig ikke har blitt plasserte i noen slekt.

 Orden tovinger (Diptera)
 Mygg (Nematocera) 
 Infraorden Bibionomorpha
 Familien Protopleciidae Rohdendorf, 1946
 Slekten Archipleciomima Rohdendorf, 1962 - usikker plassering
 Archipleciomima brevicornis Kovalev, 1985
 Archipleciomima curta (Rohdendorf, 1964)
 Archipleciomima defectiva Kovalev, 1985
 Archipleciomima destructimedia (Rohdendorf, 1964)
 Archipleciomima longicornis Kovalev, 1985
 Archipleciomima obtusipennis Rohdendorf, 1962
 Slekten Dyspolyneura Rohdendorf, 1961
 Dyspolyneura longipennis Rohdendorf, 1961
 Slekten Epimesoplecia Zhang, 2007
 Epimesoplecia elenae Zhang, 2007
 Epimesoplecia shcherbakovi Zhang, 2007
 Slekten Lichnoplecia - usikker plassering
 Lichnoplecia kovalevi 
 Slekten Mesoplecia Rohdendorf, 1938 - usikker plassering
 Mesoplecia anfracta Hao & Ren, 2009
 Mesoplecia antiqua Hao & Ren, 2009 - bør kanskje plasseres i Mesosciophilidae
 Mesoplecia coadnata Hao & Ren, 2009
 Mesoplecia fastigata Lin, Shih & Ren, 2014
 Mesoplecia jurassica Rohdendorf, 1938
 Mesoplecia mediana Zhang, 2007
 Mesoplecia oleynikovi Kovalev, 1990
 Mesoplecia plena Lin, Shih & Ren, 2014
 Mesoplecia sinica Zhang, 2007
 Mesoplecia stigma Rohdendorf, 1964
 Slekten Mesopleciella Rohdendorf, 1946 - usikker plassering
 Mesopleciella incorporalis Kovalev, 1985
 Mesopleciella lepida Kovalev, 1990
 Mesopleciella longipennis Rohdendorf, 1962
 Mesopleciella minor Rohdendorf, 1946
 Mesopleciella phryneoides Rohdendorf, 1962
 Slekten Palaeohesperinus Rohdendorf, 1962
 Palaeohesperinus guidongensis Lin, 1986
 Palaeohesperinus longipennis Rohdendorf, 1962
 Slekten Palaeoplecia Rohdendorf, 1962
 Palaeoplecia rhaetica Rohdendorf, 1962
 Slekten Pleciodictya Rohdendorf, 1962
 Pleciodictya modesta Rohdendorf, 1962
 Slekten Protallactoneura Rohdendorf, 1962
 Protallactoneura turanica Rohdendorf, 1962
 Slekten Protoligoneura Rohdendorf, 1962
 Protoligoneura fusicosta Rohdendorf, 1962
 Protoligoneura mediicubitalis Rohdendorf, 1964
 Protoligoneura minor Rohdendorf, 1964
 Protoligoneura quadrimedialis Rohdendorf, 1964
 Protoligoneura subcosta Rohdendorf, 1962
 Protoligoneura subcostalis Rohdendorf, 1964
 Slekten Protoplecia Handlirsch, 1906
 Protoplecia hattorfensis Bode, 1953
 Protoplecia incerta (Rohdendorf, 1962)
 Protoplecia klafackii Ansorge, 1996
 Protoplecia liasina (Geinitz, 1884)
 Protoplecia magna Rohdendorf, 1964
 Slekten Rhaetofungivorella Rohdendorf, 1962
 Rhaetofungivorella analis Rohdendorf, 1964
 Rhaetofungivorella medialis Rohdendorf, 1964
 Rhaetofungivorella sectoralis Rohdendorf, 1964
 Rhaetofungivorella subcosta Rohdendorf, 1962

Kilder 

 Evenhuis, N.L. (1994 med senere revisjoner). Catalog of the fossil flies of the world

Eksterne lenker 
 

Mygg
Fossile insekter
Tovinger formelt beskrevet i 1946
Franciscus Irenicus

Franciscus Irenicus, egentlig Franz Friedlieb (født 1494/1495 i Ettlingen i Tyskland, død 1553 i Gemmingen) var en tysk humanist og historiker. Han var tilhenger av Martin Luther etter å ha vært tilstede ved disputasen i Heidelberg.

Han studerte ved latinskolen i Pforzheim, der Philipp Melanchthon også studerte i 1508-09. Som en patriotisk humanist beskrev han Tyskland i tolv bøker: Germaniæ exegeseos volumina duodecim a Francisco Irenico Ettelingiaco exarata, som ble utgitt i Hagenau i 1518.

Referanser

Litteratur
 Günther Cordes: Die Quellen der Exegesis Germaniae des Franciscus Irenicus und sein Germanenbegriff. Diss. Tübingen 1966.
 Günther Cordes: «Franciscus Irenicus aus Ettlingen. – Aus dem Leben eines Humanisten und Reformators.» I: Alfons Schäfer (utg.): Oberrheinische Studien, Bind 3, 1975, s. 353–371.
 Anneliese Seeliger-Zeiss: «Die Grabplatte des Franciscus Irenicus in Gemmingen. Ein Werk des Steinmetzen Jost Neibeck.» I: Ettlinger Hefte, Nr. 29, 1995, s. 43–46.
 Gerhard Kiesow: Von Rittern und Predigern. Die Herren von Gemmingen und die Reformation im Kraichgau. verlag regionalkultur, Ubstadt-Weiher 1997, ISBN 3-929366-57-6, S. 74–76.
 Gernot Michael Müller, Franz Josef Worstbrock: «Irenicus (Fritz, Friedlieb), Franciscus». I: Worstbrock u. a. (utg.): Deutscher Humanismus 1480–1520. Verfasserlexikon. Band 1, Walter de Gruyter, Berlin/New York 2009, ISBN 978-3-11-020639-5, Spalte 1247–1258.
 
Philipp Melanchthon: Corpus Reformatorum, red. K. Bretschneider og H. Bindseil, 28 bind, Halle: Schwetschke, 1834–60.

Eksterne lenker
 Ortelius Bibliography

Dødsfall i 1553
Personer fra Landkreis Karlsruhe
Humanister
Tyske historikere
Liste over verdensmestere i sjakk



Liste over verdensmestre i sjakk

Referanser

VM i sjakk
Verdensmestre
Nanti Bryn Hansen

Nanti Bryn Hansen (født 12. oktober 1946 i Oslo) er en norsk billedkunstner. Hun har særlig arbeidet med grafikk, tegning og maling. Bryn Hansen har utdannelse fra SHKS (1986-1971), Académie des Beaux-Arts i Paris (1975–1976) og Statens kunstakademi (1971-1975).

Nanti Bryn Hansen er gift med billedkunstneren Per Harald Hansen. De bor i Tønsberg kommune i Vestfold.

Referanser

Eksterne lenker 
 Presentasjon hos fineart.no

Norske grafikere
Norske tegnere
Norske malere
Personer fra Oslo
Fødsler i 1946
Roberto Zachrisson

Roberto Zachrisson Asturias (født 25. juli 1909 i Guatemala by, død 23. september 2000) var en guatemalansk lege, landeier og politiker.

Han var sønn av oberst Ernesto Guillermo Zachrisson Padilla og Laura Asturias Ossaye. Med dette var han oldebarn av den svenskfødte Ernst Zachrisson fra Stockholm, plantasjeeier og svensk konsul i Panama 1847–1854. Oldefaren hadde forretningsinteresser i, og svensk konsulat for, større deler av Mellom-Amerika. Roberto Zachrisson var også brorsønn av Carlos O. Zachrisson, finansminister og borgermester i Guatemala by i 1920-årene.

Roberto Zachrisson var tillitsvalgt i landeierorganisasjonen Unión Nacional Agropecuaria (UNAGRO), en av de sterkeste motstanderne av jordreformer i Guatemala. Zachrisson var jordbruksminister i president Kjell Laugeruds regjering fra 1. juli 1974 til 26. juli 1975. Han søkte avskjed som minister etter å ha blitt anklaget for vanstyre av MLN og PDCG i Guatamalas kongress, etter forsyningsproblemer med mais.

Referanser 

Guatemalanske politikere
Personer fra Ciudad de Guatemala
Fødsler i 1909
Dødsfall i 2000
File

File (latin: Philae, gresk: Pilai, koptisk: Pilak eller arabisk: P'aaleq) er en øy midt i Nilen og det gamle stedet for et egyptisk tempelkompleks i øvre Egypt. Disse omgivelsene har tidligere blitt oversvømmet siden den innledende byggingen av Assuandammen (Aswan Low Dam) i 1902. Tempelkomplekset ble senere tatt fra hverandre og satt sammen igjen på den nærliggende Agilkiaøya som en del av UNESCOs Nubiakampanjeprosjekt for å beskytte dette og andre oldtidsbyggverk før fullførelsen Assuandammen (Aswan High Dam) i 1970.

Turisme 

Oldtidstemplene på øya File tiltrakk seg oppmerksomhet på 1800-tallet. I 1820-årene besøkte Joseph Bonomi d.y., en britisk egyptolog og museumsintendent, øya. Det samme gjorde Amelia Edwards, en britisk romanforfatter, i årene 1873–1874. Snart ble turisme til denne og lignende steder vanlig.

Assuandammen 

På 1900-tallet bygde man en etterhvert enorm demning her, som skapte Assuandammen. Denne truet med å drukne mange antikke landemerker, blant annet Filekomplekset. Dammen ble forhøyet to ganger, og øya File var deretter nesten alltid under vann. Faktum er at komplekset bare klarte seg unna oversvømmelse når demningslukene stod åpne mellom juli og oktober.

Man foreslo derfor at templene skulle flyttes, stein for stein, til nærliggende øyer, om Bigeh eller Elefantine, men i stedet styrket man grunnen og støttet bygningene. Til tross for at bygningene var fysisk sikret, ble øyas attraktive vegetasjon spylt vekk og fargen på templenes relieffer bleknet hen. Snart trengte og salt og annet inn i templenes tegl.

I 1960 besluttet Unesco å flytte flere truede steder langs Nilen til sikrere steder. Files tempelkompleks ble flyttet stein for stein, til Agilkai 550 meter bortenfor, der det ble oppført på nytt og kan besøkes. Prosjektet pågikk mellom 1977 og 1980.

Referanser

Litteratur 
 Arnold, Dieter (1999): Temples of the Last Pharaohs. Oxford University Press. ISBN 978-0-19-512633-4.
 Dijkstra, Jitse H. F. (2008): Philae and the End of Ancient Egyptian Religion. Peeters. ISBN 978-90-429-2031-6.
 Haeny, Gerhard (1985): «A Short Architectural History of Philae» i: Bulletin de l'Institut français d'archéologie orientale. 85.
 Kockelmann, Hölger (2012): «Philae» i: Dieleman, Jacco; Wendrich, Willeke: UCLA Encyclopedia of Egyptology. Department of Near Eastern Languages and Cultures, UC Los Angeles.
 Vassilika, Eleni (1989): Ptolemaic Philae. Peeters. ISBN 978-90-6831-200-3.

Eksterne lenker 

 Tour Egypt Guide - Philae
 Mark Millmore's Ancient Egypt - Philae
 The Domain of Het-Hert - Philae

Egypt
Egyptologi
Nilen
Øyer i Afrika
Elveøyer
Guvernementet Aswan
Nyhetsspeilet

Nyhetsspeilet er et norsk nettmagasin som ble opprettet i 2009 av Frank Aune.

Nyhetsspeilet utgir seg for å være et alternativt nyhetsmedium som dekker saker som ikke får gjennomslag i andre norske medier. Dette er delt inn i de tre paradigmene bevissthet, utenomjordiske intelligente vesener og «New World Order». Deler av innholdet dreier seg om alternativ behandling og paranormale evner, og grunnleggeren Frank Aune er praktiserende healer og selvutnevnt klarsynt.

Det er en kjerne av skribenter som jevnlig bidrar med stoff til Nyhetsspeilet. Blant disse har vært Armin Bahrami, Hans Kristian Gaarder og Rolf Kenneth Myhre. Utover dette er det mange personer som sporadisk bidrar med artikler.

I Norge er Nyhetspeilet er et av de viktigste fora for spredning av nyåndelighet og konspirasjonsteorier. Mye av dette er inspirert av alternativt tenkende bevegelser i USA, og noe representerer også anti-semittisk retorikk og Holocaust-benektelse. Det deles jevnlig idéer fra amerikanske konspirasjonsteoretikere som G. Edward Griffin og Jeff Rense, og det lenkes til nynazistiske nettsteder.

I 2010 lurte NTNU-studenten Olav Møyner redaksjonen i Nyhetsspeilet til å tro at en ny type vindmøller skulle plasseres ut i Norge med en skjult agenda om tankekontroll av befolkningen ved hjelp av elektromagnetiske bølger. I beskrivelsen av teknologien la han inn noen elementære feil som ville ha blitt avdekket av faglig kvalifiserte personer, men disse ble ikke avdekket og Nyhetsspeilet publiserte en artikkel basert på den falske historien.

Eksempler på konspirasjonsteorier som formidles 
 «New World Order» - verden styres av en hemmelig elite med en skjult agenda 
 «Big Pharma» - legemiddelindustrien ønsker å gjøre befolkningen syk for å tjene penger på å medisinere den
 Motstand mot vaksinering. Vaksiner beskytter ikke mot sykdom, men gir farlige bivirkninger og er en hemmelig agenda om å kontrollere befolkningen 
 «Chemtrails» - kondensstriper fra fly er utslipp av gasser for å forgifte og kontrollere befolkningen 
 Genmodifiserte organismer er farlige og genmodifisert mat er helsefarlig
 Terrorangrepet 11. september 2001 var iscenesatt av amerikanske eller jødiske interesser
 Den israelske etterretningstjenesten Mossad stod bak terrorangrepet 22. juli 2011
 Den hemmelige organisasjonen Illuminati hjernevasker befolkningen gjennom skjulte budskap i musikkvideoer

Referanser 

Norske nettsteder
Formidlere av konspirasjonsteorier
Antisemittisme
Etableringer i 2009
2009 i Norge
Østre Aker videregående skole

Østre Aker videregående skole (også kjent som Hjelpepleierskolen) var en videregående skole på Teisen i bydel Alna i Oslo, etablert i 1986. Skolen startet opp i lokalene til tidligere Teisen skole samlokalisert med Kriminalomsorgens utdanningssenter som hadde tatt over bygget i 1984. Studietilbud innen hjelpepleierutdanning gav skolen tilnavnet Hjelpepleierskolen. I 1990 ble studietilbudene ved Holtet videregående skole lagt om fra allmennfag til yrkesfag, og tilbudene ved Østre Aker videregående skole ble bestemt flyttet til Holtet. Skolen opphørte etter kun fire år.

Referanser

Eksterne lenker
 Teisen skole - på Oslobilder.no. Foto fra tiden da institusjonen het Teisen skole.

Skoler i bydel Alna
Helsevitenskap
Utdanningsinstitusjoner etablert i 1986
Utdanningsinstitusjoner nedlagt i 1990
Tidligere offentlige videregående skoler i Oslo
Byggverk fullført i 1922